Eisteddfod | Toortsie, Kameel en Bokbaaivygie se blog
← Die Boek
Stilte bo musiek →
Posted on Mei 17, 2015	by Toortsie
In my kinderjare was EISTEDDFOD iets wat slegs elke TWEE jaar gebeur het. Hopeloos te min! Dan vind alles op een dag plaas, en die aand is die pryswennerskonsert.
My seuns was nie lus vir eisteddfod nie, maar my meisiekind! Sy het dit geLOVE. Van graad een af. In haar eerste jare het sy gediggie ook opgesê, maar later was dit net die musieke: Sing… Klavier… Blokfluit… Dwarsfluit… Koor… Het ek iets uitgelaat? Sy was selfs een jaar gepenaliseer omdat haar voetjies nie aan die vloer geraak het toe sy klavier gespeel het nie, sy was nog te klein! Ons het jaarliks die Overbergse Eisteddfod, Ratem by Riversdal, Stellenbosch Eisteddfod bygewoon, en dan sommer die Kaapse een ook as die datums nie bots nie. Té lekker! Ag, sy het punte van rondom die hele spektrum huis toe gebring: Van superswak, tot die beste punt wat vir enige item op die Eisteddfod toegeken is. As ons mooi nederig was, was die punte goed, raak ons koppe groot… oeeee…. dis dán wat die mat geruk word en ons weer ons nederige ou self word. “Cut them to size”. 🙂
EET was altyd ‘n groot deel van die Eisteddfod-ervaring. Ons eet ons sorge weg ná swak punte, of, ons vier fees oor die oorwinning! 🙂
Toe my vriendin hierdie foto plaas van haar kleinseun by die Eisteddfod, toe gee my hart so ‘n ruk. Toe dink ek ver terug! 🙂 Dis iets in my lewe wat verby is, maar dalkies is ek nog nie té oor die muur as my kleinkinders dit dalk wil doen nie! 🙂
In al hierdie 12 jare van Eisteddfod toe ry het ek ‘n paar dingetjies ook geleer, en móét ek ook nog baie leer. Ek sal julle graag vertel, maar eers môre.
Intussen, Geniet dit net!
21 Responses to Eisteddfod
Mei 17, 2015 om 10:49 nm
Dis so lekker om deel te wees van die Eistedford! Het gereeld gehelp kinders aanry en dan sommer met tye net lekker geluister na die heerlike musiek wat gemaak is. Die pryse is natuurlik ook n groot deel daarvan. Daar moet altyd vebeter word deur die kinders.
Mei 18, 2015 om 12:51 vm
op skool het ons altyd koor gesing of volkspele gedoen op die eistedfodd. my kinders het weer voorgedra. Ag dis lekker!
Mei 18, 2015 om 8:02 vm
Vir die eerste keer verstaan ek nou bietjie meer van die Eisteddfod. (Die spelling kry ek op google 😦 ) Gedog dit is net musiek. Daardie meisiekind van jou is ‘n bondel talent.
Mei 18, 2015 om 8:04 vm
Altyd onseker oor die duddel d. Ddankie!
Mei 18, 2015 om 8:33 vm
Dankie vir jou hulp, ek het dit gou reggestel. 🙂
Mei 18, 2015 om 8:36 vm
Eisteddfods kan klein of groot wees. Dit kan danse, kuns, voordrag, musiek, orkeste, als insluit. Dis maar net ‘n geleentheid waar die kinders ‘n kansie kry om sy stukkie op te voer en nog kommentaar ook te kry… en ‘n bietjie kompetisie. 🙂
Mei 18, 2015 om 12:40 nm
Hier rond praat ons van die kunswedstryd.My kinders het ook altyd deelgeneem en dit het gemaak dat ek elke pad na elke skool in ons geweste geken het..soms regtig in die grammadoelas in!Dit was lekker dae.
Mei 18, 2015 om 1:09 nm
So bly jy noem die Kunswedstryd. Dis hoe ek in my kinderjare gepraat het, en ja, dis die regte Afrikaanse Woord. 🙂
Mei 18, 2015 om 1:10 nm
Maar jy is mos self ‘n musikale een wat seker deelgeneem het?
Mei 18, 2015 om 4:03 nm
Ja,donkiejare gelede,maar ek het so ‘n vrot senuwees gehad,dat ek gewoonlik heeltemal uitgerafel het! LOL
Mei 18, 2015 om 2:20 nm
Sjoe, bring jy nou herinneringe terug! Ek onthou ek het een jaar (dalk die enigste jaar?) op so Eisteddfod “Bitterbessiedagbreek” opgevoer. Vir hoe skaam ek eintlik was, kan ek nie glo ek het dit gedoen nie, hehe. Maar sjoe, julle haal omtrent uit – duidelik talent in die familie 🙂
Mei 18, 2015 om 2:21 nm
Ek dink ons het dalk meer moed as verstand of talent gehad. Mens neem mos eintlik teen jouself deel.
Mei 18, 2015 om 2:29 nm
Hehe, moed is ook nie sleg om te hê nie 😉 Maar ek dink jy is eerder nou beskeie, daar is baie talente by julle Toortse!
Mm, ek kan nie onthou hoe dit gewerk het nie, dag iemand kry ‘n beker aan die einde van die dag? Die herinneringe is vaag.
Mei 18, 2015 om 2:34 nm
Beker wel soms hier gedraai…
Sien, ek het geweet!
Mei 18, 2015 om 2:35 nm
Maar ek dink daar by jou is die talente ook nie yl gesaai nie. Het jy gesing of voorgedra?
Mei 18, 2015 om 2:39 nm
HAHAAHAHAHAHAAHA, nee gits, sang het ‘n boog om ons huis gemaak. My ma se suster en haar dogter het dit als geërf, sing, klavier, ballet, die werke. Nee wat, ek was i.e.g. meer lief vir swem en hardloop. Tog, as ek dit kon oordoen sou ek graag wou leer klavier speel, my vingers is lank genoeg 😉
Mei 18, 2015 om 2:46 nm
Sien, die swem en hardloop het weer ons huis gemis!
Mei 18, 2015 om 2:48 nm
Raait, dan is ons kiets 😉
Mei 18, 2015 om 6:55 nm
Ooo ja … sug … en mens het gesoek en gesoek na geskikte stukke
Mei 19, 2015 om 7:27 vm
344,068 ste persoon wat hier inloer! Baie dankie en welkom! Hoop jy loer weer in.